หุ้นไทยปิดตลาดบวก 9.63 จุด
หุ้นไทยได้อานิสงส์หลังนักลงทุนคลายความกังวลหน้าผาการคลังของสหรัฐ ปิดบวกได้ 9.63 จุด
29 พ.ย. 2555

หุ้นไทยได้อานิสงส์หลังนักลงทุนคลายความกังวลหน้าผาการคลังของสหรัฐ ปิดบวกได้ 9.63 จุด
ดัชนีหุ้นไทยปิดตลาดวันที่ 29 พ.ย.  ที่ระดับ  1,309.57 จุด เพิ่มขึ้น 9.63 จุด  ด้วยมูลค่าการซื้อขาย 41,355.32 ล้านบาท โดยดัชนีขึ้นสูงสุด 1,311.09 จุด และต่ำสุดที่ 1,303.70 จุด
หลักทรัพย์ที่มีการซื้อขายสูงสุด 5 อันดับได้แก่
1.CPALL ปิดที่ 39.50 บาท ลดลง 1.25 บาท มูลค่าการซื้อขาย 2,019.98 ลบ.
2.ADVANC ปิดที่ 209.00 บาท เพิ่มขึ้น 2.00 บาท มูลค่าการซื้อขาย 1,978.00 ลบ.
3.PTTEP ปิดที่ 154.00 บาท ลดลง 0.50 บาท มูลค่าการซื้อขาย 1,532.53 ลบ.
4.BTS ปิดที่ 6.40 บาท เพิ่มขึ้น 0.15 บาท มูลค่าการซื้อขาย 1,375.58 ลบ.
5.PTTGC ปิดที่ 64.25 บาท เพิ่มขึ้น 1.25 บาท มูลค่าการซื้อขาย 1,312.06 ลบ.
นายเทิดศักดิ์ ทวีธีรธรรม  ผู้อำนวยการอาวุโสฝ่ายวิเคราะห์ หลักทรัพย์เอเซียพลัส (ASP) กล่าวว่า ดัชนีหุ้นไทยปรับตัวเพิ่มขึ้นเป็นไปในทิศทางเดียวกับตลาดหุ้นต่างประเทศที่ส่วนใหย่ปรับตัวเพิ่มขึ้น เช่น ดัชนีดาวน์โจนส์ที่พุ่งขึ้น ซึ่งมีปัจจัยบวกหลักคือเรื่องหน้าผาการคลังของสหรัฐที่มีท่าทีที่น่าจะตกลงกันได้ ขณะที่ยุโรปเองปัญหาต่างๆน่าจะคลี่คลายไปได้ในระยะหนึ่ง
อย่างไรก็ตามมองว่า ดัชนีน่าจะขึ้นไปแตะแนวต้านที่ 1,314 จุด ซึ่งเป็นแนวต้านแรก และแนวต้านถัดไปคือ 1,325 จุด  แต่แม้ว่าดัชนีจะปรับตัวพิ่มขึ้นก็ไม่ได้หมายความว่าตลาดหุ้นจะพลิกขึ้นมาอยู่ในช่วงขาขึ้นเพราะยังมีความผันผวนสูงและถ้าหากมีปัจจัยลบอะไรเข้ามาดัชนีก็พร้อมที่จะปรับตัวลดลงได้เช่นกัน